વલ્લભવિદ્યાનગરમાં જનતા ચોકડી પાસે આવેલું રેલવે ફાટક સાંકડું હોવાથી અવારનવાર ટ્રાફિક સમસ્યા સર્જાતી હતી. આ ફાટકને પહોળું કરવાની વર્ષોની માંગણી હવે ટૂંક સમયમાં પૂરી થશે. છેલ્લાં બે વર્ષથી તેને પહોળું બનાવવાના પ્રયાસો શરૂ કરાયા હતા. આ ફાટક ૯થી ૧૯ જુલાઇ સુધી કામગીરી માટે બંધ રાખવા જાહેરનામું પ્રસિદ્ધ કરવામાં આવ્યું છે. હવે આ માર્ગ પરનો ટ્રાફિક આણંદ-વિદ્યાનગર રોડ તથા કરમસદ તરફ ડાયવર્ટ થશે.